CELEX: 32013D1030(02)
Language: et
Date: 2013-10-22 00:00:00
Title: Komisjoni otsus, 22. oktoober 2013 , millega luuakse komisjoni eksperdirühm digitaalmajanduse maksustamise alal

30.10.2013   
            
            
               ET
            
            
               Euroopa Liidu Teataja
            
            
               C 316/11
            
         KOMISJONI OTSUS,
   22. oktoober 2013,
   millega luuakse komisjoni eksperdirühm digitaalmajanduse maksustamise alal
   2013/C 316/07
   EUROOPA KOMISJON,
   võttes arvesse Euroopa Liidu toimimise lepingut
   ning arvestades järgmist:
   
               (1)
            
            
               Aluslepingu artiklitega 113 ja 115 on Euroopa Liidule ja liikmesriikidele tehtud ülesandeks tagada siseturu rajamine ja toimimine.
            
         
               (2)
            
            
               Digitaalmajanduse maksuküsimuste kohta liidu igakülgse seisukoha kujundamiseks võib komisjonil tekkida vajadus kasutada nõuandvasse organisse kuuluvate asjatundjate teadmisi.
            
         
               (3)
            
            
               Seepärast on vaja moodustada eksperdirühm digitaalmajanduse maksustamise alal ning määrata kindlaks selle ülesanded ja struktuur.
            
         
               (4)
            
            
               Eksperdirühm peaks aitama kujundada liidu igakülgse seisukoha digitaalmajanduse maksuküsimuste kohta, analüüsides valdkonnaga seotud probleeme ning esitades komisjonile mitmesuguseid lahendusi nende probleemidega tegelemiseks.
            
         
               (5)
            
            
               Eksperdirühm peaks olema suhteliselt väike, et võimaldada kiiret edenemist ja tulemusi. See peaks koosnema isikutest, kellel on põhjalikud teadmised ja praktilised kogemused digitaalmajanduse valdkonnas, isikutest, kellel on akadeemiline taust majanduse või maksunduse valdkonnas või mõlemas, ja isikutest, kellel on spetsiifiline maksustamise taust ja eelistatavalt praktilised kogemused digitaalmajanduse maksustamise valdkonnas. Et tagada rühma autoriteet ja sõltumatus, peaks selle eesistujaks olema märkimisväärse poliitilise kogemusega isik.
            
         
               (6)
            
            
               Eksperdirühma liikmete jaoks tuleks kehtestada teabe avaldamise eeskirjad.
            
         
               (7)
            
            
               Isikuandmeid tuleks töödelda kooskõlas Euroopa Parlamendi ja nõukogu määrusega (EÜ) nr 45/2001 (1).
            
         
               (8)
            
            
               Asjakohane on määrata kindlaks käesoleva otsuse kohaldamisaeg,
            
         ON TEINUD JÄRGMISE OTSUSE:
   Artikkel 1
   Reguleerimisese
   Luuakse digitaalmajanduse maksustamise eksperdirühm (edaspidi „eksperdirühm”).
   Artikkel 2
   Ülesanded
   1.   Eksperdirühma ülesanded on
   
               a)
            
            
               aidata komisjonil ette valmistada seadusandlikke ettepanekuid või muid poliitilisi algatusi;
            
         
               b)
            
            
               jälgida digitaalmajandusega seotud maksupoliitikat;
            
         
               c)
            
            
               vahetada kogemusi ja häid tavasid digitaalmajanduse maksustamise valdkonnas;
            
         
               d)
            
            
               pakkuda ideid digitaalmajanduse maksustamiseks ja vaadata läbi võimalikud alternatiivid praegu kehtivatele maksustamise alustele, võttes arvesse ELi spetsiifikat ning samas ka ülemaailmse poliitika arengut;
            
         
               e)
            
            
               koostada põhjalik analüüs Euroopa Liidus digitaalmajandusega tegelevate ettevõtete tegevuse ning nende otsese või kaudse panuse kohta liikmesriikide maksutuludesse, ning puuduste kohta praeguste rahvusvaheliste maksueeskirjade kohandamisel digitaalmajandusega;
            
         
               f)
            
            
               esitada komisjonile võimalikke lahendusi, et tulla toime punktis e osutatud analüüsi käigus tuvastatud kõige olulisemate probleemidega, määratledes ka iga lahenduse riskid, võimalikud tagajärjed ning majandusliku ja finantsilise mõju ELile.
            
         2.   Eksperdirühm esitab komisjonile aruande oma töö kohta enne 1. juulit 2014.
   Artikkel 3
   Konsulteerimine
   Komisjon võib konsulteerida eksperdirühmaga kõikides digitaalmajanduse maksustamisega seotud küsimustes.
   Artikkel 4
   Koosseis ja liikmete nimetamine
   1.   Eksperdirühm koosneb minimaalselt kuuest ja maksimaalselt seitsmest järgmisest liikmest:
   
               a)
            
            
               üks liige, kes nimetatakse ametisse isikuliselt, peab olema üldise majandusliku, juriidilise või finantsvaldkonna taustaga ning evima kõrget poliitilist profiili;
            
         
               b)
            
            
               üks või kaks liiget, kes nimetatakse ametisse isikuliselt, peavad omama põhjalikke teadmisi ja praktilisi kogemusi digitaalmajanduse valdkonnas;
            
         
               c)
            
            
               üks või kaks liiget, kes nimetatakse ametisse isikuliselt, peavad omama peamiselt akadeemilist profiili maksunduse või majanduse valdkonnas või mõlemas;
            
         
               d)
            
            
               üks või kaks liiget, kes nimetatakse ametisse isikuliselt, peavad omama spetsiifilist maksustamise tausta ning soovitavalt praktilisi kogemusi digitaalmajanduse maksustamise valdkonnas.
            
         2.   Lõike 1 punktis a osutatud liikme nimetab ametisse maksunduse ja tolliliidu volinik. Lõike 1 punktides b, c ja d osutatud liikmed nimetab ametisse maksunduse ja tolliliidu peadirektoraadi peadirektor spetsialistide hulgast, kes on pädevad artiklites 2 ja 3 osutatud valdkondades ja kes on vastanud kandideerimiskutsele.
   3.   Liikmed nimetatakse ametisse kuni 1. juulini 2014. Nad jäävad ametisse kuni oma ametiaja lõpuni, kui neid välja ei arvata või asendata.
   4.   Liikmed, kes ei suuda enam töörühma aruteludele tõhusalt kaasa aidata, kes astuvad tagasi või kes ei täida käesoleva artikli lõike 2 teises lõigus või aluslepingu artiklis 399 sätestatud tingimusi, võidakse ülejäänud ametiajaks asendada.
   5.   Liikmed tegutsevad sõltumatult ja avalikes huvides.
   6.   Rühma liikmete nimed avaldatakse komisjoni eksperdirühmade ja muude sarnaste üksuste registris (edaspidi „register”).
   7.   Isikuandmeid kogutakse, töödeldakse ja need avaldatakse vastavalt määrusele (EÜ) nr 45/2001.
   Artikkel 5
   Tegevus
   1.   Eksperdirühma eesistuja on artikli 4 lõike 1 punktis a osutatud liige.
   2.   Maksunduse ja tolliliidu volinik võib kutsuda rühma töös ajutiselt osalema rühmaväliseid eksperte, kes on pädevad rühma konkreetses päevakorraküsimuses.
   3.   Eksperdirühma liikmed ning kutsutud eksperdid ja vaatlejad peavad järgima aluslepingute ja nende rakenduseeskirjade kohaseid ametisaladuse hoidmise kohustusi, samuti komisjoni 29. novembri 2001. aasta otsuse 2001/844/EÜ, ESTÜ, Euratom (millega muudetakse komisjoni töökorda) (2) lisa kohaseid turvaeeskirju, mis käsitlevad Euroopa Liidu salastatud teabe kaitsmist. Kui nad neid kohustusi ei täida, võib komisjon võtta kõik asjakohased meetmed.
   4.   Eksperdirühma koosolekud peetakse komisjoni ruumides, välja arvatud juhul, kui eksperdirühm otsustab teisiti komisjoni esindaja nõusolekul. Komisjon tagab sekretariaaditeenuste osutamise. Eksperdirühma koosolekutel võivad osaleda komisjoni teised ametnikud, kes tunnevad menetluse vastu huvi.
   5.   Rühm võtab eksperdirühmade standardtöökorra alusel vastu oma töökorra.
   6.   Komisjon avaldab kõik asjaomased dokumendid (päevakorrad, protokollid ja osalejate kaastöö) kas otse registri kaudu või registrist asjakohase teabega veebilehele viitava lingi kaudu. Dokumente ei avaldata, kui see kahjustab määruse (EÜ) nr 1049/2001 artiklis 4 määratletud avalikku või erahuvi.
   Artikkel 6
   Koosolekute kulud
   1.   Eksperdirühma tegevuses osalejatele ei maksta osutatud teenuste eest tasu.
   2.   Komisjon hüvitab komisjonis kehtiva korra kohaselt sõidu- ja elamiskulud, mis osalejatel tekivad seoses eksperdirühma tegevuses osalemisega.
   3.   Lõikes 2 osutatud kulud hüvitatakse summade piires, mis on iga-aastase vahendite eraldamise korra kohaselt selleks otstarbeks eraldatud.
   Artikkel 7
   Kohaldatavus
   Käesolevat otsust kohaldatakse kuni 1. juulini 2014.
   
      Brüssel, 22. oktoober 2013
      
         
            Komisjoni nimel
         
         
            komisjoni liige
         
         Algirdas ŠEMETA
      
   
   
      (1)  ELT L 8, 12.1.2001, lk 1.
   
      (2)  EÜT L 317, 3.12.2001, lk 1.